Sudah itu datang ka Garasik itu, maka juragan itu mambawa tabla itu, diaturkannya itu sarta kanak-kanak itu pada Nyai Suta-Pinatih itu dan saparti katanya bandega sakaliannya itu diaturkannya: Hanya kaula sendiri barani manjunjung bebendu andika. Sakian kaula mana parintah andika mahukumkan sarta anak-isteri kaula tiada langgana, karana kaula maka barani mangambil karana andika kasih pada kanak-kanak. Adapun kanak-kanak ini tiada bartantu ibu-bapanya, itulah maka kaula tiada takut akan bebendu andika itu. Kata Nyai Suta-Pinatih: Syukurlah nyawa ambil sangka nyawa khabarkan saja, sapuluh kian gusarku akan dinyawa itu, jadi sakian sapuluh kian labanya bandaku itu kunamai rugi. Maka sakarang ini bandaku sakaliannya itu nyawa bahagi-bahagilah lawan bandega. Itu ganjaranku pada urang banyak. Banawa itu ganjaranku arah dinyawa sendiri itu. Sudah itu sama suka hatinya sagalanya itu. Tiada tarsebut lagi. kanak-kanak itu tiada mau manyusu, wastu didulangi sarta diminumi lawan santan. Maka tarlalu hurmatnya Nyai Suta-Pinatih mamaliharakan kanak-kanak itu. Sarta wastu Nyai Suta-Pinatih, salama mangambil anak kanak-kanak itu makin bartambah-tambah kayanya dan mulianya Nyai Suta-Pinatih itu. Banyak tiada tarsebut.